CELEX: 32014R0684
Language: hr
Date: 2014-06-20 00:00:00
Title: Provedbena uredba Komisije (EU) br. 684/2014 оd 20. lipnja 2014. o odobrenju kantaksantina kao dodatka hrani za kokoši za rasplod (nositelj odobrenja DSM Nutritional products Ltd.)  Tekst značajan za EGP

21.6.2014   
            
            
               HR
            
            
               Službeni list Europske unije
            
            
               L 182/20
            
         PROVEDBENA UREDBA KOMISIJE (EU) br. 684/2014
   оd 20. lipnja 2014.
   o odobrenju kantaksantina kao dodatka hrani za kokoši za rasplod (nositelj odobrenja DSM Nutritional products Ltd.)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje te osnove i postupci za izdavanje tog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje kantaksantina. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje pripravka kantaksantina kao dodatka hrani za kokoši za rasplod te njegovo razvrstavanje u kategoriju dodataka „zootehnički dodaci”.
            
         
               (4)
            
            
               Europska agencija za sigurnost hrane (dalje u tekstu: „Agencija”) u svojem je mišljenju od 12. prosinca 2012. (2) zaključila da pripravak kantaksantina u predloženim uvjetima uporabe nema negativan učinak na zdravlje životinja, zdravlje ljudi ili na okoliš te da može stabilizirati reproduktivnu sposobnost kokoši za rasplod. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.
            
         
               (5)
            
            
               Iz ocjene pripravka kantaksantina vidljivo je da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim treba odobriti uporabu tog pripravka kako je naveden u Prilogu ovoj Uredbi.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Odobrenje
   Pripravak definiran u Prilogu, koji pripada kategoriji dodataka za životinje „zootehnički dodaci” i funkcionalnoj skupini „ostali zootehnički dodaci”, odobrava se kao dodatak hrani za životinje pod uvjetima utvrđenima u Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. lipnja 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
   
      (2)  EFSA Journal (2013.); 11(1):3047.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Datum isteka valjanosti odobrenja
               
               
                  Najveće dopuštene količine rezidua (NDK) u odgovarajućoj hrani životinjskog podrijetla
               
            
                  mg aktivne tvari/kg potpune krmne smjese s udjelom vlage od 12 %
               
            
                  
                     Kategorija zootehničkih dodataka hrani za životinje. Funkcionalna skupina: ostali zootehnički dodaci (stabilizacija reproduktivne sposobnosti)
                  
               
            
                  4d161g
               
               
                  DSM Nutritional Products Ltd kojeg zastupa DSM Nutritional products Sp. Z.o.o.
               
               
                  Kantaksantin
               
               
                  
                     Sastav dodatka hrani za životinje
                  
                  Pripravak koji sadržava najmanje:
                  
                               
                           
                           
                              10 % kantaksantina;
                           
                        
                               
                           
                           
                              ≤ 2.2 % etoksikvina;
                           
                        
                               
                           
                           
                              diklormetan: ≤ 10 mg/kg dodatka.
                           
                        
                     Karakteristike aktivne tvari
                  
                  kantaksantin
                  C40H52O2
                  
                  CAS br.: 514-78-3
                  Sadržaj: najmanje 96 %
                  Proizvedena kemijskom sintezom
                  
                     Analitička metoda
                      (1)
                  
                  
                              —
                           
                           
                              Za određivanje kantaksantina u dodatku hrani za životinje: spektrofotometrija (426 nm)
                           
                        
                              —
                           
                           
                              Za određivanje kantaksantina u premiksima i krmnim smjesama: tekućinska kromatografija visoke djelotvornosti normalnih faza povezana s vidljivom spektroskopijom (NP-HPLC-VIS, 466 nm)
                           
                        
               
                  Kokoši za rasplod
               
               
                  -
               
               
                  6
               
               
                  6
               
               
                  
                              1.
                           
                           
                              U uputama za uporabu dodatka hrani za životinje i premiksa potrebno je navesti uvjete skladištenja i stabilnost pri toplinskoj obradi.
                           
                        
                              2.
                           
                           
                              Mješavina različitih izvora kantaksantina ne premašuje 6 mg/kg potpune krmne smjese.
                           
                        
                              3.
                           
                           
                              Miješanje tog pripravka s kantaksantinom i ostalim karotenoidima dopuštena je ako ukupna koncentracija mješavine ne prelazi 80 mg/kg potpune krmne smjese.
                           
                        
                              4.
                           
                           
                              Radi sigurnosti korisnika pri rukovanju je potrebno upotrebljavati zaštitu za dišne organe te zaštitne naočale i rukavice.
                           
                        
               
                  10. srpnja 2024.
               
               
                  15 mg kantaksantina/kg jetra (mokro tkivo) i 2,5 mg kantaksantina/kg koža/masno tkivo (mokro tkivo)
               
            
         (1)  Podaci o analitičkim metodama dostupni su na sljedećoj adresi referentnog laboratorija Europske unije za dodatke hrani za životinje: www.irmm.jrc.be/eurl-feed-additives.